Aalborgs Stifts Adresseavis, 1825-10-19
Blandinger. Man skriver fra Ny-Syd-Wales, at Englands nye Colonie paa Nordkysten af Ny-Holland, paa MelvilleØen, har de bedste Udsigter, og at man kan nære det bedste Haab, saa meget mere, da Menneskestammen i Nabo egnene af dette Continent synes at være af et bedre Slags, hvilket allerede den Omstændighed lægger for Dagen, at Qvinderne vise noget Begreb om Blufærdighed. Under Titel af: Babylon the great er nyligt udkommen en Beskrivelse af London, hvori iblandt andet leveres følgende Beretning om den Maade, hvorpaa en Morgen tidende samler sine Local-Efterretninger: "Jnstitutet har 15 til 20 Referenter, der alle bestandigen betales, og hvis Forretning det er at bivaane offentlige Forsamlinger, Processer, Hestevæddeløb, Væddekampe, andre offentlige Forlystelser, Tildragelser o. s. v. og meddele Beretning derom. J Begyndelsen af Parlamentets Møde forsamle disse sig alle i London; en eller to af dem blive afsendte, for at bemærke de vigtigste Proces sager, et Par andre overdrages at have Opmærksomheden paa Lorderne, og de maa da berette, naar det har behaget Deres Herligheder ikke at holde nogen Debatte: de kalde paa Bistand, naar Veltalenhedens Aand farer i Overhuset; de øvrige gaae hen for at nedskrive Viisdommens Ord i St. Stephan (Underhuset.) Dette gjøre de efter Touren og enhver bliver sine tre Quarteer eller i det høieste sin Time der, i hvilken Tid han paa den ham meest beqvemme Maade giør sine Noter; derpaa iler han i Skrivestuen for at nedskrive dem. Naar en Tale har været interessant og en bleven holdt temmelig hurtigt, saa fylder Jndholdet af de i tre Qvarteer nedskrevne Noter 1 til 2 Spalter af den mindste Tryk i de største Dagblade, og en og samme Person maa ofte to Gange i en Nat gaae i Parlamentet. Man kan tænke sig, hvor møisommeligt det blot mekaniske Arbeide derved er; men Vanskeligheden bliver endnu forøget derved, at Manden ikke allene maa forstaae Gienstanden, for Debatten, men ogsaa alle de Biting, der forekomme for at forklare samme, og være i Stand til at anføre alle de Vers og Citater, hvormed Talerne udsmykke deres Taler. Nu har man vel altsaa Gienstanden; men da skal den først sættes, ordnes i Spalter og Sider, aftrækkes, corrigeres og da først endeligen trykkes, saa at Londonneren kan læse Bladet ved Frokosten. Der seer man saaledes ofte 10 af disse Mennesker samlede i en lille snæver Stue; Alle tale paa eengang, fortælle, spøge, gjøre Spørgsmaal om Citater, spise og drikke, og midt under denne babyloniske Forvirring veed enhver i et Par Minuter at henkaste et Blad Papiir, paa hvilket hans Beretning saa nøiagtigen er affattet, at den ikke meere behøver nogen Forbedring. Jfølge denne Hurtighed og nøiagtige Jnddeling, af Arbeidet, skeer det ofte, at førend en Taler er kommen til Halvdelen af sin Peroration læser allerede Redacteuren Begyndelsen af den trykt og betænker sig paa hvilke Anmærkninger han har at gjøre til den. Naar Noget foregaaer paa Landet, som har Jnteresse i London, da ere Anstrængelserne, om mueligt endnu mærkværdigere. Man har Exempler paa, at naar en Advokat maatte en Dag, og det ikke tidligt, have holdt en lang lærd Tale, i en Frastand af 40, 50 eller 60 engelske Mile fra London, læses samme aftrykt, i Londonske Blade den følgende Morgen, og findes rigtig saavel i Mening som Udtryk, og det endnu førend deres Pligt igjen kaldte dem i Retten, hvilket sædvanligen skeer Kl. 10. Man har Exempler paa, at lange Beretninger ere blevne bragte i det Rene paa en Postvogn, og finder en vigtig Proces Sted 20 eller 30 engelske Mile, fra London, bliver Beretningen om den samme Dag trykt ligesaa hurtigt, som om den var forefalden i Staden selv. Hertil kan man føie, at Journalernes Eiere og Forlæggere saa lidt skye Omkostninger, at de fleste Morgentidender, have 20 a 30000 Punds aarlige Udgivter at dække, førend Ejerne kunne tænke paa nogen Fordeel. Selv til Continentet sende de ved store Begivenheder deres Agenter, og under Krigen holdt The Times endog nogle Skibe, der ofte bragte dem Efterretningerne førend Regeringen erholdt dem. Ejernes Fordeel bestaaer imidlertid ikke saa meget i Bladets egentlige Salg som i Avertissementer, af hvilke det korteste indbringer 3 Shillings, medens de, efter at det som Stempel og Papiret koster, er fradraget, ikke faae over 2 1/2 Pence for Bladet."¬